Gareth Cliff 'verheug' oor hofuitspraak | Maroela Media
Cliff Vrydag in die hof. Foto: Getrude Makhafola/ANA
"Ons is verheug oor die uitkoms. Ons sal die uitspraak bestudeer en môre [Saterdag] tydens 'n mediakonferensie daaroor uitbrei," het Cliff aan verslaggewers buite die hof gesê.
Eric Mabuza, Cliff se regsverteenwoordiger, het gesê regter Caroline Nicholls se uitspraak het die belangrikheid van menseregte beklemtoon. "Die saak het gewys dit was 'n bespotting van die reg. Almal is gelyk voor die reg, dit wys ook op die belangrikheid van menseregte … ons het nie swart menseregte en wit menseregte nie," het Mabuza gesê.
Mabuza het gesê Cliff sal teenwoordig wees tydens die Idols-oudisies. "Die oudisies begin die naweek in Durban. Cliff sal by die oudisies wat op 3 Februarie plaasvind wees."
Nicholls het beslis dat daar 'n kontrak tussen M-Net en Cliff is. Sy het M-Net beveel om Cliff tydelik weer aan te stel.
Cliff het die hof op 'n dringende basis genader om te probeer verhoed dat 2016-oudisies vir die Idols-program begin tensy hy weer in sy pos aangestel word of vergoeding van R25 miljoen vir "onregmatige afdanking en kontrakbreuk" en "naamskending" ontvang. Die hof sal na verwagting eers later die ander aspekte van die saak aanhoor.
Thanks to this amazing team; and to YOU for your support ? G pic.twitter.com/4xzSitbdSd
— Gareth Cliff (@GarethCliff) January 29, 2016
Mense regte is mense regte….. wonder maar net oor hoe die werksgevoel gaan wees na dese?
Hy mag nou gewen het maar wat van na van jaar sou die Idels voor gaan. Gaan hulle hom weer aanstel. Ek glo nie.
Hy is onregverdig in die pad gesteek . In sy kontrak geskrewe of nie was daar nie gestipileer dat hy nie mag sê wat hy gesê het nie. Hy wou net die punt onder die aandag bring.
Gun hom sy werk al gaan hy nie volgende jaar weer genader word nie.
Werkgewers val te gou en maklik vir verskonings as hulle bietjie geintimideer word
Geluk G, dat jy dapper en beginselvas ,n Goliat aangevat het, dankie ook aan jou en die span daarvoor. Ons kan belangrike lesse van jou leer in die proses. Jy het ondermeer bewys dat een stem (Voice and vote) 'n groot verkil maak, vrye spraak ken nie kleur nie, ens. Hoop die ANC besef dat hul dekmantel foefie ganaamd "rassisme" kan terugbyt, maar dis onwaarskynlik, tensy iemand met jou durf een van hulle in die krimiele hof aanpak .
Baie bly dat geregtigheid geskied het. Werkgewers Kan nie net kontrakte verbreek op grond van emosies nie.